ПРОТОКОЛ № 46
от заседанието на Комисия по правни въпроси 
на Висшия съдебен съвет, проведено на 25 ноември 2013 г.

Днес, 25 ноември 2013 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 										
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
						КАРОЛИНА НЕДЕЛЧЕВА 
						НЕЗАБРАВКА СТОЕВА
																
На заседанието присъстваха експертните сътрудници на комисията: Саша Харитонова –  директор дирекция “Правна” и Мартин Величков – старши експерт-юрисконсулт в дирекция „Правна”.

По внесената допълнителна точка и на основание последвалите разисквания по дневния ред

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:
- Законопроект за изменение и допълнение на Закона за съдебната власт, изпратен от Комисията по правни въпроси на 42-то Народно събрание;
- Становище относно постъпило възражение вх. № 96-01-235/04.11.2013 г. от Николай Младенов във връзка с проведен писмен конкурс на 26.10.2013 г. за първоначално назначаване на „прокурор”;
 Д Н Е В Е Н   Р Е Д:

1. ОТНОСНО: Обсъждане на проекта на Правилник за администрацията в районните, окръжните, административните, военните и апелативните съдилища.

КОМИСИЯТА ПО ПРАВНИ ВЪПРОСИ
Р Е Ш И:

1.1. Приема за сведение проекта на Правилник за администрацията в районните, окръжните, административните, военните, специализираните и апелативните съдилища.
1.2. Дава възможност на членовете на Комисията по правни въпроси да изразят становище по предложения проект  до следващото заседание.
1.3. Точката да бъде включена в дневен ред за заседанието на ВСС на 12.12.2013 г.

2. ОТНОСНО: Писмо от председателя на Върховния касационен съд във връзка със сключен договор между ВСС и „Информационно обслужване” АД, за становище.

КОМИСИЯТА ПО ПРАВНИ ВЪПРОСИ
Р Е Ш И:

2.1. Договорът между Висшия съдебен съвет и „Информационно обслужване” АД, сключен на 22.06.1999 г. не е прекратен.
2.2. Решението по т. 2 да се изпрати на председателя на ВКС.

3. ОТНОСНО: Писмо от и.ф. председателя на Районен съд гр. Свиленград с изпратено становище от координатор и членове, работещи по проекта „Правосъдие близо до хората „втора фаза” към Център на НПО – Разград във връзка с избора на административен ръководител на РС-Свиленград.

КОМИСИЯТА ПО ПРАВНИ ВЪПРОСИ
Р Е Ш И:

	3.1. Изборът на административен ръководител на Районен съд гр. Свиленград е осъществен.
3.2. Констатира, че лицата, подписали становището не са в кръга на законните представители на Център на НПО-Разград, поради което становището не следва да се публикува на интернет-страницата на ВСС.

4. ОТНОСНО: Извлечение от протокол № 45/20.11.2013 г. от Комисия „Бюджет и финанси” относно прието решение на КПВ по протокол № 44/11.11.2013 г. за определяне на месечно трудово възнаграждение на зам. административен ръководител, назначен за изпълняващ функциите на административен ръководител, за сведение.

КОМИСИЯТА ПО ПРАВНИ ВЪПРОСИ
Р Е Ш И:

4.1. Приема за сведение извлечението от протокол № 45/20.11.2013 г. от Комисия „Бюджет и финанси” относно прието решение на КПВ по протокол № 44/11.11.2013 г. за определяне на месечно трудово възнаграждение на зам. административен ръководител, назначен за изпълняващ функциите на административен ръководител.
5. ОТНОСНО: Предложение от Калин Калпакчиев – член на ВСС относно  писмо от Вергиния Мичева-Русева – съдия в Окръжен съд гр. Разград, командирована в СГС, в което се поставят принципни въпроси във връзка с приложението на Конвенцията на ООН за правата на хората с увреждания от 2006 г.

КОМИСИЯТА ПО ПРАВНИ ВЪПРОСИ
Р Е Ш И:

5.1. ПРЕПРАЩА на Комисия „Професионална квалификация и информационни технологии”, по компетентност, с оглед предложението за обучения.
5.2. От гледна точка на предложението за преглед на съответствието на българското законодателство с чл. 12 от Конвенцията на ООН, да се изпрати на Министъра на правосъдието, по компетентност.
5.3. В случай, че Министерството на правосъдието сформира работна група по поставения въпрос, Висшият съдебен съвет изразява готовност да вземе участие в обсъжданията и подготовката на евентуални законодателни промени. 

ДОПЪЛНИТЕЛНИ ТОЧКИ:

6. ОТНОСНО: Законопроект за изменение и допълнение на Закона за съдебната власт, изпратен от Комисията по правни въпроси на 42-то Народно събрание.

КОМИСИЯТА ПО ПРАВНИ ВЪПРОСИ
Р Е Ш И:
6.1. Законопроектът за изменение и допълнение на Закона за съдебната власт е разгледан в две поредни заседания от Висшия съдебен съвет и одобрен, със съответните предложения.
6.2. Предложенията по Законопроекта за изменение и допълнение на Закона за съдебната власт, изпратен от Комисията по правни въпроси на 42-то Народно събрание да се внесе в заседанието на ВСС на 28.11.2013 г. като допълнителна точка, за приемане.

7. ОТНОСНО: Становище относно постъпило възражение вх. № 96-01-235/04.11.2013 г. от Николай Младенов във връзка с проведен писмен конкурс на 26.10.2013 г. за първоначално назначаване на „прокурор”.

КОМИСИЯТА ПО ПРАВНИ ВЪПРОСИ
Р Е Ш И:

7.1. ОТЛАГА разглеждането на т. 7 до произнасяне от Комисията по предложенията и атестирането.

26.11.2013 г. 		                   		ПРЕДСЕДАТЕЛ
НА КОМИСИЯТА:		     
                            ЮЛИАНА КОЛЕВА